ที่ นม 90205/ว 684  ที่ทำการองค์การบริหารส่วนตำบลท่าจะหลุง

อำเภอโชคชัย จังหวัดนครราชสีมา 30190

18 กรกฎาคม 2563

เรื่อง ขอความอนุเคราะห์ประชาสัมพันธ์โครงการ ฯ และประกาศเชิญชวนประชาชนที่สนใจจะสมัครเข้าร่วมฝึกอบรม

เรียน กำนันตำบลท่าจะหลุง/ผู้ใหญ่บ้านทุกหมู่บ้าน

สิ่งที่ส่งมาด้วย กำหนดการ จำนวน 1 ฉบับ

ด้วยองค์การบริหารส่วนตำบลท่าจะหลุง อำเภอโชคชัย จังหวัดนครราชสีมา จะดำเนิน

โครงการอนุรักษ์พันธุกรรมพืชอันเนื่องมาจากพระราชดำริ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สนองพระราชดำริโดย องค์การบริหารส่วนตำบลท่าจะหลุง อำเภอ

โชคชัย จังหวัดนครราชสีมา (ฐานทรัพยากรท้องถิ่น อพ.สธ. ตำบลท่าจะหลุง) กิจกรรมการฝึกอบรมปฏิบัติการ สำรวจและจัดทำฐานข้อมูลทรัพยากรท้องถิ่น ในวันศุกร์ที่ 21 สิงหาคม 2563 เวลา 08.30 -16.30 น. ณ ศูนย์อนุรักษ์และพัฒนาทรัพยากรภาคตะวันออกเฉียงเหนือตอนกลาง (ศูนย์ประสานงานโครงการอนุรักษ์พันธุกรรมพืชอันเนื่องมาจากพระราชดำริ สมเด็จพระเทพรัตนราชสุดา ฯ สยามบรมราชกุมารี มหาวิทยาลัยเทคโนโลยีราชมงคลอีสาน)

องค์การบริหารส่วนตำบลท่าจะหลุง จึงขอความอนุเคราะห์ท่านช่วยประชาสัมพันธ์ผ่านเสียงตามสายในหมู่บ้านของท่านและประกาศเชิญชวนประชาชนที่สนใจจะเข้าร่วมฝึกอบรมตามโครงการ ฯ และขอความร่วมมือให้ผู้ที่สนใจมาแจ้งรายชื่อเข้าร่วมอบรม ณ องค์การบริหารส่วนตำบลท่าจะหลุง  **ภายในวันที่ 22 กรกฎาคม 2563** หวังเป็นอย่างยิ่งจะได้รับความร่วมมือจากท่านด้วยดีและขอขอบคุณมา ณ โอกาสนี้

จึงเรียนมาเพื่อโปรดประชาสัมพันธ์ต่อไป

ขอแสดงความนับถือ

(นายมานิตย์ นิจกระโทก)

นายกองค์การบริหารส่วนตำบลท่าจะหลุง

กองส่งเสริมการเกษตร

โทร/โทรสาร 0-4475-6171

ผู้ประสานงาน : อำไพ สังเกตุ 064-1685680